Nobilissimus miles, domnus Dalmatius, agebat querelam contra locum Aureæ Vallis fratresque ipsius loci. Tandem ergo celitus inspiratus, præsente domno Hugone priore loci et causæ instanti oportune, fecit werpitionem ex injusticia, simulque donum ex sua juris causa; erat autem hæc calumpnia ex foresta quæ supra monasterium est sita, ex antiqua videlicet et ex novella silva, in circuitu suæ crescentiæ juxta. Hoc autem donum vel werpitionem fecit Agnes uxor ejus cum eo, filiique Falco et Wichardus, pro animabus suis et antecessorum suorum; acceperuntque in munere, Dalmatius unam mulam et L. solidos, uxor ejus XX, filii XX, Bernardus Angleduris XX. S’ Symonis ducis. S’ Bernardi Angleduris. S’ Rodberti Angleduris, Widonis de la Curt, Stephani Bezon; item Stephani Florenz’, Vilelmi Vetulai’, Stephani de Gent’.